SL Uradni list Evropske unije C 291/7

Obvestilo o ponovnem začetku protidampinške preiskave v zvezi z uvozom hladno valjanih ploščatih izdelkov iz nerjavnega jekla s poreklom iz Tajvana

(2016/C 291/07)

Evropska komisija („Komisija“) je prejela zahtevek v skladu s členom 12 Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (1) („osnovna uredba“), da preveri, ali so uvedeni protidampinški ukrepi na uvoz hladno valjanih ploščatih izdelkov iz nerjavnega jekla s poreklom iz Tajvana vplivali na izvozne cene, cene pri nadaljnji prodaji ali nadaljnje prodajne cene v Uniji.

1. Zahtevek za ponovno preiskavo za ugotavljanje absorpcije

Zahtevek je 28. junija 2016 vložilo Združenje evropskih jeklarjev – Eurofer („pritožnik“) v imenu proizvajalcev, ki predstavljajo več kot 25 % celotne proizvodnje hladno valjanih ploščatih izdelkov iz nerjavnega jekla v Uniji.

2. Izdelek v preiskavi

Izdelek v preiskavi so ploščato valjani izdelki iz nerjavnega jekla, hladno valjani, brez nadaljnje obdelave, trenutno uvrščeni pod oznake KN 7219 31 00, 7219 32 10, 7219 32 90, 7219 33 10, 7219 33 90, 7219 34 10, 7219 34 90, 7219 35 10, 7219 35 90, 7220 20 21, 7220 20 29, 7220 20 41, 7220 20 49, 7220 20 81 in 7220 20 89, s poreklom iz Tajvana („izdelek v preiskavi“).

3. Obstoječi ukrepi

Ukrepi, ki se trenutno izvajajo, so dokončni protidampinški ukrepi, uvedeni z Izvedbeno uredbo Komisije (EU) 2015/1429 z dne 26. avgusta 2015 o uvedbi dokončne protidampinške dajatve na uvoz hladno valjanih ploščatih izdelkov iz nerjavnega jekla s poreklom iz Ljudske republike Kitajske in Tajvana (2).

4. Razlogi za ponovno preiskavo za ugotavljanje absorpcije

Vložnik je predložil zadostne dokaze o tem, da so se po prvotni preiskavi ter pred in po uvedbi protidampinških dajatev na uvoz izdelka v preiskavi, izvozne cene znižale. To ovira načrtovane popravljalne učinke veljavnih ukrepov. Dokazi, vsebovani v zahtevku, kažejo, da znižanja cen ni mogoče pojasniti s spremembami cen surovin, stroškov energije, stroškov dela, stopenj dajatev ali menjalnih tečajev.

Poleg tega je vložnik predložil dokaze, da se uvoz izdelka v preiskavi v Unijo nadaljuje v velikih količinah.

5. Postopek

Po posredovanju informacij državam članicam in uradni obvestitvi Tajvana je Komisija ugotovila, da je zahtevek vložila industrija Unije oziroma je bil vložen v njenem imenu in da obstajajo zadostni dokazi za absorpcijo, zato začenja preiskavo v skladu s členom 12 osnovne uredbe.

5.1. Ponovna preiskava izvoznikov in proizvajalcev izvoznikov

5.1.1. Postopek izbora proizvajalcev in proizvajalcev izvoznikov za ponovno preiskavo na Tajvanu

(a) Vzorčenje

Ker je v postopek lahko vključenih veliko število proizvajalcev in proizvajalcev izvoznikov iz Tajvana („zadevna država“) ter da bi se ponovna preiskava za ugotavljanje absorpcije končala v predpisanih rokih, lahko Komisija izbere vzorec in ustrezno omeji število izvoznikov in proizvajalcev izvoznikov, ki jih bo ponovno preiskala (postopek se imenuje „vzorčenje“). Vzorčenje bo izvedla v skladu s členom 17 osnovne uredbe.

Da bi se Komisija lahko odločila, ali je vzorčenje potrebno, in da bi v tem primeru lahko izbrala vzorec, poziva vse izvoznike in proizvajalce izvoznike ali njihove predstavnike, naj se ji javijo. Komisiji morajo v 15 dneh od datuma objave tega obvestila v Uradnem listu Evropske unije, če ni določeno drugače, sporočiti informacije o svojih družbah, ki se zahtevajo v Prilogi I k temu obvestilu. V istem roku morajo obvestiti Komisijo, ali zahtevajo popravek normalne vrednosti v skladu s členom 12(5) osnovne uredbe. Če ponovna preiskava za ugotavljanje absorpcije vključuje ponovno preiskavo normalnih vrednosti, se lahko za uvoz uvede obvezna registracija v skladu s členom 14(5) osnovne uredbe, dokler ni znan rezultat ponovne preiskave.

Komisija se bo za pridobitev informacij, za katere meni, da so potrebne za izbiro vzorca izvoznikov in proizvajalcev izvoznikov, obrnila tudi na organe zadevne države, lahko pa se obrne na vsa znana združenja izvoznikov in proizvajalcev izvoznikov.

Vse zainteresirane strani, ki želijo predložiti druge pomembne informacije glede izbire vzorca, razen zgoraj zahtevanih informacij, morajo to storiti v 21 dneh od datuma objave tega obvestila v Uradnem listu Evropske unije, če ni določeno drugače.

Če je vzorec potreben, so izvozniki in proizvajalci izvozniki lahko izbrani na podlagi največjega reprezentativnega obsega izvoza v Unijo, ki ga je mogoče v razpoložljivem času ustrezno preiskati, pri čemer upoštevajo vzorec in individualne preiskave v okviru prvotne preiskave. Komisija bo o družbah, izbranih v vzorec, po potrebi prek organov zadevne države, uradno obvestila vse znane izvoznike in proizvajalce izvoznike, organe zadevne države in združenja izvoznikov in proizvajalcev izvoznikov.

Komisija bo za pridobitev informacij, za katere meni, da so potrebne za ponovno preiskavo, poslala vprašalnike izvoznikom in proizvajalcem izvoznikom, izbranim v vzorec, vsem znanim združenjem izvoznikov in proizvajalcev izvoznikov in organom zadevne države.

Vsi izvozniki in proizvajalci izvozniki, izbrani v vzorec, morajo izpolnjen vprašalnik predložiti v 37 dneh od datuma uradnega obvestila o izbiri vzorca, če ni določeno drugače. Strani, ki so zahtevale popravek normalne vrednosti in so bile izbrane v vzorec, morajo v istem roku zagotoviti popolne podatke o normalnih vrednostih, ustrezno utemeljene z dokazi.

Brez poseganja v morebitno uporabo člena 18 osnovne uredbe se družbe, ki so se strinjale z možno vključitvijo v vzorec, vendar vanj niso bile izbrane, štejejo za sodelujoče („nevzorčeni sodelujoči proizvajalci izvozniki“).

5.2. Preiskava nepovezanih uvoznikov (3)

Nepovezani uvozniki izdelka v preiskavi iz zadevne države v Unijo so pozvani k sodelovanju v tej ponovni preiskavi.

Ker lahko postopek vključuje veliko število nepovezanih uvoznikov in da bi se ponovna preiskava končala v predpisanih rokih, lahko Komisija z izbiro vzorca ustrezno omeji število nepovezanih uvoznikov, ki jih bo ponovno preiskala (postopek se imenuje „vzorčenje“). Vzorčenje bo izvedla v skladu s členom 17 osnovne uredbe.

Da bi se Komisija lahko odločila, ali je vzorčenje potrebno, in da bi v tem primeru lahko izbrala vzorec, poziva vse nepovezane uvoznike ali njihove predstavnike, naj se ji javijo. Komisiji morajo v 15 dneh od datuma objave tega obvestila v Uradnem listu Evropske unije, če ni določeno drugače, sporočiti informacije o svojih družbah, ki se zahtevajo v Prilogi II k temu obvestilu.

Komisija se lahko za pridobitev informacij, za katere meni, da so potrebne za izbiro vzorca nepovezanih uvoznikov, obrne tudi na vsa znana združenja uvoznikov.

Vse zainteresirane strani, ki želijo predložiti druge pomembne informacije glede izbire vzorca, razen zgoraj zahtevanih informacij, morajo to storiti v 21 dneh od datuma objave tega obvestila v Uradnem listu Evropske unije, če ni določeno drugače.

Če je vzorec potreben, so uvozniki lahko izbrani na podlagi največjega reprezentativnega obsega prodaje izdelka v preiskavi v Uniji, ki ga je mogoče v razpoložljivem času ustrezno ponovno preiskati. Komisija bo o družbah, izbranih v vzorec, uradno obvestila vse znane nepovezane uvoznike in združenja uvoznikov.

Komisija bo za pridobitev informacij, za katere meni, da so potrebne za ponovno preiskavo, poslala vprašalnike vzorčenim nepovezanim uvoznikom in vsem znanim združenjem uvoznikov. Te strani morajo izpolnjen vprašalnik predložiti v 37 dneh od datuma uradnega obvestila o izbiri vzorca, če ni določeno drugače.

5.3. Druga pisna stališča

Ob upoštevanju določb tega obvestila so vse zainteresirane strani pozvane, da izrazijo svoja stališča ter predložijo informacije in dokaze. Komisija mora te informacije in dokaze prejeti v 37 dneh od datuma objave tega obvestila v Uradnem listu Evropske unije, če ni določeno drugače.

5.4. Možnost zaslišanja s strani preiskovalnih služb Komisije

Vse zainteresirane strani lahko zahtevajo, da jih zaslišijo preiskovalne službe Komisije. Zahtevek za zaslišanje morajo vložiti pisno in navesti razloge zanj. Za zaslišanja o vprašanjih, ki se nanašajo na začetno fazo preiskave, je treba vložiti zahtevek v 15 dneh od datuma objave tega obvestila v Uradnem listu Evropske unije. Pozneje pa je treba zahtevek za zaslišanje vložiti v posebnih rokih, ki jih določi Komisija v korespondenci z zainteresiranimi stranmi.

5.5. Navodila za predložitev pisnih stališč in izpolnjenih vprašalnikov ter korespondenco

Za informacije, ki se predložijo Komisiji za namen preiskav trgovinske zaščite, ni mogoče uveljavljati avtorskih pravic. Preden zainteresirane strani Komisiji predložijo informacije in/ali podatke, za katere veljajo avtorske pravice tretje osebe, morajo imetnika avtorskih pravic zaprositi za posebno dovoljenje, s katerim ta Komisiji izrecno dovoljuje (a) uporabo informacij in podatkov za namen tega postopka trgovinske zaščite in (b) predložitev informacij in/ali podatkov zainteresiranim stranem v tej preiskavi v obliki, ki jim omogoča, da uveljavljajo svojo pravico do obrambe.

Vsa pisna stališča, vključno z informacijami, ki jih zahteva to obvestilo, izpolnjenimi vprašalniki in korespondenco, ki jih zainteresirane strani predložijo kot zaupne, se označijo z „Limited“ (4).

Če zainteresirane strani predložijo informacije z oznako „Limited“, jim morajo v skladu s členom 19(2) osnovne uredbe priložiti nezaupni povzetek in ga označiti s „For inspection by interested parties“. Ti povzetki morajo biti dovolj podrobni, da zajamejo bistvo zaupnih informacij. Če zainteresirana stran zaupnim informacijam ne priloži nezaupnega povzetka v predpisani obliki in zahtevane kakovosti, takšne informacije morda ne bodo upoštevane.

Zainteresirane strani so pozvane, da po elektronski pošti pošljejo vsa stališča in zahtevke, tudi skenirane kopije pooblastil in potrdil, razen obsežnih odgovorov, ki se predložijo na CD-ROM-u ali DVD-ju osebno ali s priporočeno pošto. Če zainteresirane strani uporabijo elektronsko pošto, pomeni, da se strinjajo s pravili, ki veljajo za elektronsko pošiljanje, kot so navedena v dokumentu „KORESPONDENCA Z EVROPSKO KOMISIJO V ZADEVAH GLEDE TRGOVINSKE ZAŠČITE“, ki je objavljen na spletnem mestu Generalnega direktorata za trgovino: http://trade.ec.europa.eu/doclib/docs/2014/june/tradoc_152583.pdf. Zainteresirane strani morajo v sporočilu navesti svoje ime, naslov, telefonsko številko in veljaven elektronski naslov ter zagotoviti, da gre za uraden in delujoč poslovni elektronski naslov podjetja, ki deluje in se uporablja vsak dan. Komisija bo po prejemu kontaktnih podatkov z zainteresiranimi stranmi komunicirala zgolj po elektronski pošti, razen če te izrecno zaprosijo za prejemanje vseh dokumentov Komisije po drugi poti ali če vrsta dokumenta zahteva uporabo priporočene pošte. Zainteresirane strani lahko nadaljnja pravila in informacije v zvezi s korespondenco s Komisijo, vključno z veljavnimi načeli za predložitev stališč po elektronski pošti, najdejo v zgoraj navedenih navodilih za zainteresirane strani.

Naslov Komisije za korespondenco:

European Commission Directorate-General for Trade Directorate H Office: CHAR 04/039 1049 Brussels BELGIQUE/BELGIË E-naslov: TRADE-SSCR-TW-ABSORPTION@ec.europa.eu

6. Nesodelovanje

Če katera koli zainteresirana stran zavrne dostop do potrebnih informacij, jih ne predloži v predpisanih rokih ali znatno ovira ponovno preiskavo, se lahko v skladu s členom 18 osnovne uredbe na podlagi razpoložljivih dejstev sprejmejo pozitivne ali negativne ugotovitve.

Če se ugotovi, da je katera koli zainteresirana stran predložila napačne ali zavajajoče informacije, se te morda ne bodo upoštevale, uporabijo pa se lahko razpoložljiva dejstva.

Če zainteresirana stran ne sodeluje ali pa sodeluje le delno in zato ugotovitve temeljijo na razpoložljivih dejstvih v skladu s členom 18 osnovne uredbe, je lahko izid za to stran manj ugoden, kot bi bil, če bi sodelovala.

Če se odgovor ne predloži v računalniški obliki, se to ne šteje za nesodelovanje, če zainteresirana stran dokaže, da bi ji predložitev odgovora v zahtevani obliki povzročila nerazumno dodatno obremenitev ali nerazumne dodatne stroške. Zainteresirana stran mora o tem takoj obvestiti Komisijo.

7. Pooblaščenec za zaslišanje

Zainteresirane strani lahko zahtevajo posredovanje pooblaščenca za zaslišanje v trgovinskih postopkih. Pooblaščenec za zaslišanje je posrednik med zainteresiranimi stranmi in preiskovalnimi službami Komisije. Pooblaščenec za zaslišanje obravnava zahtevke za dostop do dokumentacije, nestrinjanja z zaupnostjo podatkov, zahtevke za podaljšanje rokov in zahtevke tretjih oseb za zaslišanje. Pooblaščenec za zaslišanje lahko s posamezno zainteresirano stranjo organizira zaslišanje in nastopi kot posrednik, da se v celoti upoštevajo njene pravice do obrambe.

Zahtevek za zaslišanje pri pooblaščencu za zaslišanje je treba vložiti pisno in navesti razloge zanj. Za zaslišanja o vprašanjih, ki se nanašajo na začetno fazo ponovne preiskave, je treba vložiti zahtevek v 15 dneh od datuma objave tega obvestila v Uradnem listu Evropske unije. Pozneje pa je treba zahtevek za zaslišanje vložiti v posebnih rokih, ki jih določi Komisija v korespondenci z zainteresiranimi stranmi.

Pooblaščenec za zaslišanje ravno tako omogoči vpletenim stranem, da med zaslišanjem predstavijo različna stališča in nasprotne argumente, med drugim v zvezi z dampingom in škodo.

Dodatne informacije in kontaktni podatki so zainteresiranim stranem na voljo na spletnih straneh pooblaščenca za zaslišanje na spletišču GD za trgovino: http://ec.europa.eu/trade/trade-policy-and-you/contacts/hearing-officer/.

8. Časovni okvir preiskave

Ponovna preiskava se v skladu s členom 12 osnovne uredbe zaključi v 9 mesecih po objavi tega obvestila v Uradnem listu Evropske unije.

9. Obdelava osebnih podatkov

Vsi osebni podatki, zbrani v tej ponovni preiskavi, bodo obdelani v skladu z Uredbo (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (5).

(1) UL L 343, 22.12.2009, str. 51, nadomeščena z Uredbo (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (UL L 176, 30.6.2016, str. 21.)

(2) UL L 224, 27.8.2015, str. 10.

(3) Vzorčeni so lahko samo uvozniki, ki niso povezani s proizvajalci izvozniki. Uvozniki, ki so povezani s proizvajalci izvozniki, morajo izpolniti Prilogo I k vprašalniku za te proizvajalce izvoznike. V skladu s členom 127 Izvedbene uredbe Komisije (EU) 2015/2447 z dne 24. novembra 2015 o določitvi podrobnih pravil za izvajanje nekaterih določb Uredbe (EU) št. 952/2013 Evropskega parlamenta in Sveta o carinskem zakoniku Unije se osebi štejeta za povezani, če: (a) je ena od njiju član vodstva ali uprave podjetja druge; (b) pravno nastopata kot družbenika; (c) sta delodajalec in delojemalec; (d) tretja oseba neposredno ali posredno poseduje, nadzoruje ali ima v lasti 5 % ali več deležev z glasovalno pravico ali delnic obeh oseb; (e) eden od njih neposredno ali posredno nadzira drugega, (f) obe neposredno ali posredno nadzira tretja oseba; (g) skupaj neposredno ali posredno nadzirata tretjo osebo; ali (h) sta člana iste družine (UL L 343, 29.12.2015, str. 558). Osebi se štejeta za člana iste družine, če sta v enem od naslednjih sorodstvenih razmerij: (i) žena in mož, (ii) starš in otrok, (iii) brat in sestra (tudi polbrat in polsestra), (iv) stari starš in vnuk, (v) stric ali teta in nečak ali nečakinja, (vi) tast in tašča ter zet ali snaha, (vii) svak in svakinja. V skladu s členom 5(4) Uredbe (EU) št. 952/2013 Evropskega parlamenta in Sveta o carinskem zakoniku Unije, „oseba“ pomeni fizično in pravno osebo ter katero koli združenje oseb, ki ni pravna oseba, vendar mu je v okviru prava Unije ali nacionalnega prava priznana sposobnost opravljanja pravnih dejanj (UL L 269, 10.10.2013, str. 1).

(4) Dokument z oznako „Limited“ se šteje za zaupnega v skladu s členom 19 osnovne uredbe in členom 6 Sporazuma STO o izvajanju člena VI GATT 1994 (Protidampinški sporazum). Poleg tega je dokument zaščiten v skladu s členom 4 Uredbe Evropskega parlamenta in Sveta (ES) št. 1049/2001 (UL L 145, 31.5.2001, str. 43).

(5) UL L 8, 12.1.2001, str. 1.

PRILOGA I Besedilo slike ☐ Zaupna različica (Limited) (1) ☐ Nezaupna različica (For inspection by interested parties) (označite ustrezno okence) PONOVNA PREISKAVA ZA UGOTAVLJANJE ABSORPCIJE PROTIDAMPINŠKIH UKREPOV V ZVEZI Z UVOZOM HLADNO VALJANIH PLOŠČATIH IZDELKOV IZ NERJAVNEGA JEKLA S POREKLOM IZ TAJVANA INFORMACIJE ZA IZBOR VZORCA IZVOZNIKOV IN PROIZVAJALCEV IZVOZNIKOV NA TAJVANU Ta obrazec je v pomoč izvoznikom in proizvajalcem izvoznikom (2) iz Tajvana pri predložitvi informacij za vzorčenje, ki se zahtevajo v točki 5.1 obvestila o začetku. Različici „Limited“ in „For inspection by interested parties“ je treba vrniti Komisiji, kot je navedeno v obvestilu o začetku. 1. OSNOVNI IN KONTAKTNI PODATKI Predložite naslednje podatke o svoji družbi: Ime družbe Naslov Kontaktna oseba Elektronski naslov Telefon Telefaks 2. PRIHODKI OD PRODAJE IN OBSEG PRODAJE Navedite prihodke od prodaje v obračunski valuti svoje družbe v obdobju prvotne preiskave (od 1. januarja 2013 do 31. decembra 2013) kot tudi v obdobju preiskave za ugotavljanje absorpcije (od 1. julija 2015 do 30. junija 2016) za prodajo (izvoz v Unijo (3), prodaja za domačo potrošnjo in izvoz v države, ki niso države članice Unije, ločeno in skupaj) hladno valjanih ploščatih izdelkov iz nerjavnega jekla, kot so opredeljeni v obvestila o začetku ter ustrezno maso ali količino. Navedite enoto teže ali količine ter uporabljeno valuto. Obdobje prvotne preiskave Obdobje ponovne preiskave za ugotavljanje absorpcije V tonah Vrednost v obračunski valuti [Navedite uporabljeno valuto] V tonah Vrednost v obračunski valuti [Navedite uporabljeno valuto] Obseg proizvodnje Neposredni izvoz izdelka v preiskavi, ki ga je proizvedla vaša družba, v Unijo (1) za vsako od 28 držav članic ločeno in skupaj (1) Ta dokument je samo za notranjo uporabo. Zaščiten je v skladu s členom 4 Uredbe Evropskega parlamenta in Sveta (ES) št. 1049/2001 (UL L 145, 31.5.2001, str. 43). Gre za zaupni dokument v skladu s členom 19 Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (UL L 176, 30.6.2016, str. 21) in členom 6 Sporazuma STO o izvajanju člena VI GATT 1994 (Protidampinški sporazum). (2) Izvoznik je trgovec ali storitveni center, ki izvaža izdelek v preiskavi, ki ga kupi pri proizvajalcu; proizvajalec izvoznik je proizvajalec izdelka v preiskavi, ki ima vsaj obrat za hladno valjanje, ki izdelek izvaža neposredno ali ga prodaja za izvoz trgovcu ali storitvenemu centru. (3) 28 držav članic Evropske unije: Belgija, Bolgarija, Češka, Danska, Nemčija, Estonija, Hrvaška, Irska, Grčija, Španija, Francija, Italija, Ciper, Latvija, Litva, Luksemburg, Madžarska, Malta, Nizozemska, Avstrija, Poljska, Portugalska, Romunija, Slovenija, Slovaška, Finska, Švedska in Združeno kraljestvo. Besedilo slike Obdobje prvotne preiskave Obdobje ponovne preiskave za ugotavljanje absorpcije V tonah Vrednost v obračunski valuti [Navedite uporabljeno valuto] V tonah Vrednost v obračunski valuti [Navedite uporabljeno valuto] Neposredni izvoz izdelka v preiskavi, kupljenega pri tretji stranki, v Unijo (1) za vsako od 28 držav članic ločeno in skupaj Prodaja izdelka v preiskavi na tajvanskem trgu, ki ga je proizvedla vaša družba in je namenjen za domačo potrošnjo Prodaja izdelka v preiskavi na tajvanskem trgu, ki je kupljen pri tretji stranki in namenjen za domačo potrošnjo Prodaja izdelka v preiskavi na tajvanskem trgu, ki je kupljen pri tretji stranki in namenjen za izvoz v Unijo Prodaja izdelka v preiskavi na tajvanskem trgu, ki ga je proizvedla vaša družba in je namenjen za izvoz v Unijo Prodaja izdelka v preiskavi na tajvanskem trgu, ki ga je proizvedla vaša družba in je namenjen za izvoz v države, ki niso članice Unije Prodaja izdelka v preiskavi na tajvanskem trgu, ki je kupljen pri tretji stranki in namenjen za izvoz v države, ki niso članice Unije Neposredni izvoz v države, ki niso članice Unije (ločeno in skupaj), izdelka v preiskavi, ki ga je proizvedla vaša družba (1) Neposredni izvoz v Unijo s strani izvoznika/proizvajalca izvoznika ali samih povezanih strank, kjer je mogoče jasno dokumentirati, da je bil izdelek v preiskavi izvožen v Unijo. 3. DEJAVNOSTI VAŠE DRUŽBE IN POVEZANIH DRUŽB (1) Natančno opišite dejavnosti družbe in vseh povezanih družb (navedite njihova imena in opredelite povezavo s svojo družbo), ki so vključene v proizvodnjo in/ali prodajo (izvoz in/ali domačo prodajo) izdelka v preiskavi. Take dejavnosti lahko med drugim vključujejo nakup izdelka v preiskavi ali njegovo proizvodnjo po pogodbi s podizvajalci, njegovo predelavo ali trgovanje z njim. Ime in sedež družbe Dejavnosti Povezava (1) V skladu s členom 127 Izvedbene uredbe Komisije (EU) 2015/2447 z dne 24. novembra 2015 o določitvi podrobnih pravil za izvajanje nekaterih določb Uredbe (EU) št. 952/2013 Evropskega parlamenta in Sveta o carinskem zakoniku Unije se osebi štejeta za povezani, če: (a) je ena od njiju član vodstva ali uprave podjetja druge; (b) pravno nastopata kot družbenika; (c) sta delodajalec in delojemalec; (d) tretja oseba neposredno ali posredno poseduje, nadzoruje ali ima v lasti 5 % ali več deležev z glasovalno pravico ali delnic obeh oseb; (e) eden od njih neposredno ali posredno nadzira drugega, (f) obe neposredno ali posredno nadzira tretja oseba; (g) skupaj neposredno ali posredno nadzirata tretjo osebo; ali (h) sta člana iste družine (UL L 343, 29.12.2015, str. 558). Osebi se štejeta za člana iste družine, če sta v enem od naslednjih sorodstvenih razmerij: (i) žena in mož, (ii) starš in otrok, (iii) brat in sestra (tudi polbrat in polsestra), (iv) stari starš in vnuk, (v) stric ali teta in nečak ali nečakinja, (vi) tast in tašča ter zet ali snaha, (vii) svak in svakinja. V skladu s členom 5(4) Uredbe (EU) št. 952/2013 Evropskega parlamenta in Sveta o carinskem zakoniku Unije, „oseba“ pomeni fizično in pravno osebo ter katero koli združenje oseb, ki ni pravna oseba, vendar mu je v okviru prava Unije ali nacionalnega prava priznana sposobnost opravljanja pravnih dejanj (UL L 269, 10.10.2013, str. 1). Besedilo slike Opredelite dejavnosti vaše družbe (proizvajalec ali storitveni center ali trgovec) Katera je glavna surovina, ki jo vaša družba uporablja pri proizvodnji izdelka v preiskavi? Ali ima vaša družba zmogljivosti za pretvorbo vroče valjanih kolobarjev (vključno s št. 1) v hladno valjane svitke (npr. valjalni stroj, valjalni stroj sendzimir)? Ali ima vaša družba zmogljivosti za ponovno valjanje (za nadaljnje tanjšanje hladno valjanih kolobarjev)? 4. DRUGE INFORMACIJE Navedite kakršne koli druge pomembne informacije, ki bi po mnenju družbe Komisiji pomagale pri izbiri vzorca. Če je vaša družba proizvajalec izvoznik, ali zahtevate ponovno preiskavo svoje normalne vrednosti? 5. POTRDITEV S predložitvijo zgoraj navedenih informacij se družba strinja z možno vključitvijo v vzorec. Če je družba izbrana v vzorec, izpolni vprašalnik in se strinja z obiskom v svojih prostorih zaradi preverjanja odgovorov. Če družba navede, da se ne strinja z možno vključitvijo v vzorec, se šteje, da ni sodelovala v ponovni preiskavi. Ugotovitve Komisije v zvezi z nesodelujočimi izvozniki in proizvajalci izvozniki temeljijo na razpoložljivih dejstvih in izid za to družbo je lahko manj ugoden, kot bi bil, če bi sodelovala. Podpis pooblaščenega uradnika: Ime in naziv pooblaščenega uradnika: Datum: